Inscunter

Da Linard Bardill

Oz vegn jau a mazzar il saltimbanc.
Oz è il meglier di per quai. L'aura è stupenta, in bellezza sulegl da settember, I'aria quieta, ins na senta gnanc in suffel. IIs organisaturs han fatg lur impegns cun I'engaschament ch'è tipic per iniziants na professiunals. IIs placats pendan gia dapi sis emnas, e las gasettas han preschentà il program gia daditg. IIs lavurants han erigì ils dus arbers cun tutta premura. La suga da fildarom è tendida. E co! Els han tirà vi dal turn enfin che la suga - cun batter lasura - ha dà in tun bass, grittentà. Il mazler ha installà il gril per las servelas ed ils zighinghers, la societad da dunnas ha fatg ina butia cun pettas e té da glatseh. L'ustier da la staila ha mess si ina tenda da la bieraria e spetga dapi ier saira che la glieud vegnia a baiver. Il spiritual ha pruvà da trair a la lunga la messa gronda, gia che tants commembers da la plaiv - detg blers èn vegnids si da la Bassa - eran presehents. La musica da sturs ha sunà sin la plazza da . baselgia, il gril arda, la biera cula. Tut è pront.
La raschun da far festa è stà in giubileum, sco adina. Tschient onns settember u sa diavel tge motiv...
A mai basta quai da savair che oz è I'ultim di dal saltimbanc. La suga è tendida da la baselgia sur il flum, fin al bajetg da I'ovra electrica, sessantasis meters. Il punct iI pli aut è circa trenta meters. Ina buna autezza! I na po fallar nagut!
Jau hai persequità la via dal saltimbanc minuziusamain. Jau sun stà tar mintgina da sias represchentaziuns. Jau enconusch tut sias fermezzas e sias deblezzas. Jau sai cur ch'el ha tema e co el cumbatta ella. Co el sa senta suenter, e co el sa prepara. Jau hai explorà tut. Jau sai perfin, tge sort da meditaziun ch'el fa ordavant:
EI s'imagina la fin, I'ultim pass, sa figurescha iI sentiment ch'el vegn ad avair suenter che tut è finì. EI crai dad esser abel d'influenzar il futur. Pelvaira da dieu! EI ha la teoria ch'ins possia fixar I'avegnir cun fixar la propria voluntad. EI è persvas ch'i saja sco tar ils maisters da carate che demonstreschan lur capacitads cun rumper permez in mantun da quadreis. Ins sto avair rut ils quadreis avant ch'ins lascha filar giu il maun - en il tseharve, en I'imaginaziun, en il spazi infinit da la voluntad. Rumper ils quadreis è mo la successiun da I'imaginaziun, in'acziun dad obedientscha – "obedientscha da la materia, envers il spiert". Cun s'imaginar la fin dal traject, la fin da la suga, crai el d'avair finì realmain sia via. Il rest I'inschign sco tal - fa'l sco sch'i na fiss nagut, sco in siemiader.
Suenter la meditaziun na dat quai nagina tema pli per el. I n'exista gnanc pli I'imaginaziun da la pussaivladad da crudar giu da la suga.
L'act equilibristic - previs sco punct culminant da la festa - vegn ad avair lieu enturn las trais anc avant ch'i vegnian ils vents da la saira. Anc in'ura. Il saltimbanc va uss en sia chombra per sa preparar. Sco adina, in'ura avant il spectacul, fa'l sia meditaziun. Ch'el fetschia mo. Questa gia na vegn a gidar pli nagut. Questa gia sun jau quel che vegn a far il futur!
Jau hai ponderà ditg avunda. I sto esser. EI è in privel memia grond per nus. Sia lavur è ina manzegna memia gronda. EI engiana la glieud. Sch'el avess ina rait, fiss quai tut insatge auter. Lura dessi la pussaivladad ch'il spectacul finiss mal, senza ch'il saltimbanc muriss. I dess la terza pussaivladad: fallar e tuttina viver enavant, crudar e tuttina na esser mort. Ma el n'ha nagina rait. EI refusa ina rait. EI na vul betg ch'i dess ina terza via. Per el datti be quell'alternativa: vita u mort, success u disditga, alv u nair.
La glieud è fascinada dad el, s'enclegia. La glieud resenta adina admiraziun per il curaschus. E pertge? Il saltimbanc demussa che la vita è uschè privlusa, uschè ristgada ch'ins surlascha ella meglier als curaschus, als maisters, als victurs. Senza pleds - mo cun ses act sin la suga - di el a la glieud ch'i saja meglier da gnanc cumenzar, meglier da guardar sulettamain sin ils paucs curaschus empè da cumenzar sez da prender la suga sut ils pes. Ma tge gida quai sch'in solit passa sur la suga vi e tut ils auters restan nua ch'els èn?
EI è il semnader da la manzegna, in engianader. E plinavant ruina'l sasez, e cun quai er mai. Perquai sto'l murir.
Il zain ha battì las trais. La glieud è reunida sin la plazza da baselgia. In per uffants èn rampignads sin iI mir dal santeri per vesair meglier il spectacul. La plazza è bunamain plaina: umens vegls èn vestgids nair, cun bastun e chapè, dunnas cun faziels da chau e blusas alvas, il maun cunter il frunt sco protecziun dal sulegl, ils giuvens che fan canera.
Il saltimbanc porta ina taila da saida cotschna enturn la spatla, suten in overall nair, in fular e chalzers alvs. Cun moviments grazius munta'l sin la chanzla da I'arber. EI s'enclina vers il public, schlia la taila e lascha crudar giu ella. Sco in tschess barbet sgola ella giu sin la salaschada.
Il saltimbanc sa volva vers la suga. EI prenda en maun la stanga da ballantschar ed auza iI pe. Il public è quiet e quels paucs che discurran anc fan quai da bass.
Va saltimbanc, va! Igl è l'ultima gia. Va siemiader! Oz vegns ti a ta svegliar. Oz è tes di. Circumstanzas idealas: l'aura stupenta, in bellezza sulegl da settember, I'aria quieta, ins na senta gnanc in suffel. Mo va!
IIs mauns equilibreschan la stanga. Il pe examina la suga, struscha vi e na, sa tschenta sisura. Il public sa calma dal tuttafatg. L'auter pe sa auza. Il viadi senza return ha cumenzà. In pass. In segund. In terz. Quant svelt che quai va - sco da sai! Gia set pass.
Per nagut na di ins betg sautunz da la suga. Ti sautas pelvaira, sautunz, manà da la musica inudibla da la suga, sautas envers mai, sautas envers noss inscunter. La suga undegia bufatg - cumenza a dar iI tact. Ti ta sentas segir. Igl è sco adina. Ti na percorschas nagut. Na vesas propi betg mai co jau vegn envers tai da I'autra vart da la suga. Na vesas betg ch'er jau hai fatg ils emprims ventg pass. Siemiader, quant ditg na percorschas ti nagut - forsa fin che nus ans vegnin ad entupar? Amez la suga. Tge surpraisa vegn quai ad esser per tai!
Jau ma legrel da scuntrar tai, saltimbanc. Anc ventgatschintg meters. Quant ditg hai jau spetgà sin quest mument. Quantas giadas hai jau pruvà da ta traplar - invan! Ma uss na scappas ti pli. Jau ves gia ils daguts da suaditsch sin tes frunt.
Dal public qua giu na sent'ins gnanc pli in tun. I fiss meglier che ti ma vesessas avant che far I'ultim pass, ballarin. Jau na sai betg tge che capita sche ti vas tras mai...
Anc tschintg pass. Jau sent I'odur da tes suaditsch, jau aud tes flad, jau ves co che ti strenschas la stanga. Sin tes frunt è ina fauda, ed ils daguts culan tras la fauda giu sin iI nas. Guarda en mes egls, saltimbanc! La suga sventulescha, il sulegl splendura, I'aria trembla. Tras la fulla va ina clamada.